procesaur/Wiki.mk huggingface dataset:
ОУ „Братство-Миѓени“ - Тетово

Основно училиште „Братство-Миѓени“ (во минатото: Основно училиште „Братство-Единство“; официјално: Основно општинско училиште „Братство-Миѓени“ - Тетово; скратено: ООУ „Братство-Миѓени“) — централно основно училиште во градот Тетово, Општина Тетово.
Училиштето е именувано по југословенското мото братство и единство.
1 Историја
Училиштето е едно од најстарите, основано во 1958 година под името „Братство-Единство”. Сместено било и сѐ уште е на улица „Љубо Божиноски – Пиш“ бр. 41. Во него во него наставата најпрво се изведувала на македонски и албански јазик од прво до осмо одделение. Подоцна започнала настава на турски јазик од прво до четврто одделение.
Училиштето од тогаш до денес се развивало како централно училиште со подрачно училиште во населеното место Сараќино. Во 1993 година училиштето го сменило името во „Братство-Миѓени”.
2 Особености и спецификации
Денес во него учениците посетуваат настава на: македонски јазик од прво до деветто одделение во Тетово и Сараќино, на албански јазик од прво до деветто одделение во Тетово и од прво до четврто одделение во Сараќино. Воспитно-образовната работа се одвива во 4 градби: зградата на централното училиште, градбата во населбата Спортски Центар, градбата во населбата Дреновец и една подрачна градба во Сараќино.
Зградата на централното училиште располага со 29 училници од кои 11 се мали и приспособени во кои потешко е да се изведува современа настава поради ограничен простор. Во него се изведува настава на албански јазик од прво до деветто одделение и на турски јазик исто така од прво до петто одделение.
Во новата училишна градба сместена во населбата Спортски Центар има 8 училници на првиот кат и 2 подрумски простории приспособени за училници и една просторија за дневен престој. Во нив учат ученици од прво до деветто одделение со настава на македонски јазик.
Во подрачното училиште има 6 училници во кои настава се изведува на македонски јазик од прво до деветто одделение и албански јазик од прво до петто одделение.
Во најновата градба во Дреновец учат ученици од прво до деветто одделение со настава на албански јазик во 18 училници. Во градбата има наставничка сала, канцеларии за помошникот директор, за педагог и психолог, библиотека, кабинет по информатика, просторија за физичко, една котларница, како и просторија за хигиеничарите. Градбата рaсполага со голем број на неискористен простор (училници и др. простории).
ОУ „Браќа Рамиз и Хамид“ - Шуто Оризари

Основно училиште „Браќа Рамиз и Хамид“ (официјално: Основно општинско училиште „Браќа Рамиз и Хамид“ - Шуто Оризари; скратено: ООУ „Браќа Рамиз и Хамид“) — централно основно училиште во скопската населба Шуто Оризари, Општина Шуто Оризари.
ОУ „7 Март“ - Челопек

Основно училиште „7 Март“ (официјално: Основно општинско училиште „7 Марси“ - Челопек; скратено: ООУ „7 Марси“) — централно основно училиште во тетовското село Челопек, Општина Брвеница.
Училиштето е именувано по денот на албанските наставници 7 Март.
1 Местоположба
Училиштето се наоѓа во тетовското село Челопек.
2 Историја
Централното училиште било изградено во 1982 година, а како посебно училиште било основано во 1985 година.
Во минатото училиштето се викало Братство-Единство, за потоа да се преименува во Братство. Подоцна локалните Албанци поднеле барање за преименување до Министерството за образование. Предложеното име, инаку го одбележува Денот на албанските наставници, кој всушност е датумот на кој е отворено првото училиште на албански јазик во историјата.
Во текот на 2006 година, наставата била во прекин за македонските паралелки, бидејќи македонските ученици биле напаѓани и малтретирани од албанските ученици или група повозрасни жители (Албанци), поради што учениците и нивните родители ја бојкотирале наставата.
Во 2008 година, во училиштето повторно имало бојкот, откако биле назначени двајца директори истовремено.
3 Настава
Во училиштето наставата се изведува на албански и на македонски наставен јазик во 33 паралелки, од кои 2 комбинирани.
4 Подрачни училишта
Во составот на училиштето влегуваат следниве подрачни училишта:
* ПУ „7 Март“ - Долен Челопек, подрачно деветгодишно училиште на албански наставен јазик;
* ПУ „7 Март“ - Милетино, подрачно деветгодишно училиште на албански и на македонски наставен јазик; и
* ПУ „7 Март“ - Блаце, подрачно певетгодишно училиште на македонски наставен јазик.
5 Галерија
ОУ „Браќа Миладиновци“ - Царев Двор

Основно училиште „Браќа Миладиновци“ (официјално: Основно општинско училиште „Браќа Миладиновци“ - Царев Двор; скратено: ООУ „Браќа Миладиновци“) — централно основно училиште во ресенското село Царев Двор, Општина Ресен.
1 Историја
Училиштето е сместено на влезот во селото, во нова училишна зграда, изградена во 1964/65 година.
2 Подрачни училишта
Во рамките на општинското основно училиште „Браќа Миладиновци“ се наоѓа и подрачното основно училиште од прво до петто одделение, а чии ученици подоцна наставата ја продолжуваат во средишниот објект на училиштето во селото Царев Двор. Овие училишта се:
# Подрачно основно училиште „Браќа Миладиновци“ во село Езерани
ОУ „Браќа Миладиновци“ - Пробиштип

Основно училиште „Браќа Миладиновци“ (службено: Основно општинско училиште „Браќа Миладиновци“ - Пробиштип; скратено: ООУ „Браќа Миладиновци“) — централно основно училиште во градот Пробиштип, Општина Пробиштип.
Училиштето е именувано по македонските преродбеници и писатели Браќа Миладиновци.
1 Историја
Училиштето е изградено во 1961 година. Во главното училиште се запишани 415 ученици распределени во 21 паралелка.
2 Настава
Во училиштето наставата се изведува на македонски наставен јазик.
3 Подрачни училишта
Во составот на училиштето влегуваат следниве подрачни училишта:* ПУ „Кирил и Методиј“ - Злетово, деветгодишно подрачно училиште;
* ПУ „Ванчо Трајков“ - с. Пробиштип, петгодишно подрачно училиште;
* ПУ „Браќа Миладиновци“ - Добрево, петгодишно подрачно училиште; и
* ПУ „Браќа Миладиновци“ - Ратавица, петгодишно подрачно училиште.
ОУ „Браќа Миладиновци“ - Острово

Основно училиште „Браќа Миладиновци“ (службено: Основно општинско училиште „Браќа Миладиновци“ - Острово; скратено: ООУ „Браќа Миладиновци“) — основно училиште во скопската населба Острово, Општина Аеродром.
Училиштето е именувано по македонските преродбеници и писатели Браќа Миладиновци.
1 Историја
Од основањето во 1945 година, училиштето променило повеќе местоположби. Првата училишна зграда била во скопското Маџир Маало, каде што денес се наоѓа зградата на Народната банка на Република Македонија. Од 1944/1945 до 1949/1950 година, училиштето работело во училишната зграда на ОУ „Тефејуз“, а во учебната 1950/51 година се преселило во посебна зграда, која постоела до земјотресот во 1963 година. Потоа, во 1964 година, училиштето било преселено во населбата Острово, во тогаш Општина Кисела Вода (денес Општина Аеродром), каде што работи и денес.
Како наставник во ова училиште работел и познатиот македонски писател Стале Попов, кој предавал македонски јазик, историја, биологија и руски јазик. Од ова работно место, тој се пензионирал во септември 1959 година.
2 Настава
Од учебната 2013/2014 година, во училиштето се имплементира меѓународната програма PYP во одделенската настава, а од 2014/2015 година и програмата MYP во предметната настава. Во училиштето учат над 400 ученици од I – IX одделение, распоредени во 18-20 паралелки, а во одделни години наставата ја изведувале меѓу 45 и 53 наставници, стручна служба и координатори по програмите PYP и MYP.
3 Раководење
Директори на ОУ „Браќа Миладиновци“ биле:* Благоја Димитровски (1950 - 1955)
* Сотир Четарашка (1955 - 1957)
* Васил Чипев (1957 - 1958)
* Никола Симовски (1958 - 1961)
* Душан Вузевски (1961 - 1967)
* Никола Ѓорѓиевски (1967 - 1971)
* Александар Ачковски (1971 - 1985)
* Ленче Брзовска (1985 - 2003)
* Цветанка Бошњак (2003 - 2007)
* Славица Анѓеловска (2007 - 2009)
* Билјана Индова (2009 - 2017)
* Жаклина Ристовска (2017 - 2018)
* Тони Димов (2018 -)
ОУ „Браќа Миладиновци“ - Куманово

Основно училиште „Браќа Миладиновци“ (официјално: Основно општинско училиште „Браќа Миладиновци“ - Куманово; скратено: ООУ „Браќа Миладиновци“) — централно основно училиште во градот Куманово, Општина Куманово.
Училиштето е именувано по истакнатите македонски преродбеници и писатели браќата Миладиновци.
1 Градба
Училиштето ја дели зградата со ОУ „Крсте Петков Мисирков“. Училиштето работи во 5 училишни згради, а во својот состав вклучува и две подрачни училишта (во Пчиња и Студена Бара).
Наставата во централното училиште се изведува во кабинети по сите предмети. Училиштето располага со канцеларија за наставници, медијатека, кабинет по информатика, како и спортска сала со површина од 1.025 м<sup>2</sup>. Наставата се изведува во една смена која најизменично се менува на секои две недели.
2 Историја
Училиштето постои од 1953 година. Тоа е едно од најстарите училишта во општината.
Во учебната 2008/09 во него учеле околу 1.200 ученици од I до VIII одделение.
3 Збратимени училишта
Училиштето е збратимено со училиштата:* ОУ „Браќа Миладиновци“ - Миладиновци, Општина Илинден
* ОУ „Трет Крагуевачки Баталјон“ (српски: ОШ „Трећи крагујевачки батаљон“) - Крагуевац, Србија
4 Подрачни училишта
Во составот на училиштето влегуваат следниве подрачни училишта:* ПУ „Браќа Миладиновци“ - Пчиња, подрачно деветгодишно училиште на македонски наставен јазик; и
* ПУ „Браќа Миладиновци“ - Студена Бара, подрачно петгодишно училиште на македонски наставен јазик.
5 Галерија
ОУ „Вера Јоциќ“ - Хиподром

Основно училиште „Вера Јоциќ“ (официјално: Основно општинско училиште „Вера Јоциќ“ - Хиподром; скратено: ООУ „Вера Јоциќ“) — централно основно училиште во скопската населба Хиподром, Општина Гази Баба.
Училиштето е именувано по македонската партизанка и народен херој Вера Јоциќ.
ОУ „Васил Главинов“ - Велес

Основно училиште „Васил Главинов“ (официјално: Основно општинско училиште „Васил Главинов“ - Велес; скратено: ООУ „Васил Главинов“) — централно основно училиште во градот Велес, Општина Велес.
Училиштето е именувано по истакнатиот македонски социјалист и поборник за работнички права Васил Главинов.
1 Местоположба
Централното училиште се наоѓа во новиот дел од градот.
2 Историја
Училиштето е деветогодишно, чија основна дејност е воспитно-образовна на ученици од I - IX одделение. Училиштето е основано од Општина Велес на 23 октомври 1955 година. Работата ја започнува со 22 паралелки од 1 до 9 одделение со 700 ученици и 30 наставници. Училиштето е верифицирано е со Решение бр.10-942/3 од 8 јуни 1994 година на Министерството за образование и физичка култура на Република Македонија.;Досегашни директори
* Мирко Мицев (1955-1956);
* Иван Синадиновски (1956-1984);
* Атанас Јанакиев (1984-1996);
* Иван Домазетов (1997-1999);
* Мерџана Челева (1999-2003);
* Асен Прличков (2003-2011);
* Лилјана Николоска (2011-2018);
* Сашко Чоков (2018-2022); и
* Драги Коцевски (2022-денес).
3 Подрачни училишта
Во составот на училиштето влегуваат следниве подрачни училишта:
* ПУ „Васил Главинов“ - Превалец, подрачно петгодишно училиште на македонски наставен јазик; и
* ПУ „Васил Главинов“ - Раштани, подрачно петгодишно училиште на македонски наставен јазик.
До јули 2021 година, училиштето во селото Бузалково било подрачно училиште, но станало самостојно и било именувано како ООУ „Лирија“ - Бузалково и во негова надлежност останувале и подрачните училишта во селото Клуковец и селото Сливник (петгодишни) со настава на албански јазик.
4 Награди и признанија
* Училиштето е носител на највисокото општинско признание Спомен Плакета „9-ти Ноември“.
ОУ „Владо Тасевски“ - Козле

Основно училиште „Владо Тасевски“ (официјално: Основно општинско училиште „Владо Тасевски“ - Козле; скратено: ООУ „Владо Тасевски“) — централно основно училиште во скопската населба Козле, Општина Карпош.
Училиштето е именувано по македонскиот партизан и комунист Владо Тасевски.
ОУ „Васил Главинов“ - Топанско Поле

Основно училиште „Васил Главинов“ (официјално: Основно општинско училиште „Васил Главинов“ - Топанско Поле; скратено: ООУ „Васил Главинов“) — централно основно училиште во скопската населба Топанско Поле, Општина Чаир.
Училиштето е именувано по истакнатиот македонски социјалист и поборник за работнички права Васил Главинов.
ОУ „Видое Подгорец“ - Струмица

Основно училиште „Видое Подгорец“ (официјално: Основно општинско училиште „Видое Подгорец“ - Струмица; скратено: ООУ „Видое Подгорец“) — централно основно училиште во градот Струмица, Општина Струмица.
Училиштето е именувано по еден од најплодните македонски писатели Видое Подгорец.
1 Настава
Во училиштето наставата се изведува на македонски наставен јазик.
ОУ „Војдан Чернодрински“ - Тафталиџе I

Основно училиште „Војдан Чернодрински“ (официјално: Основно општинско училиште „Војдан Чернодрински“ - Тафталиџе; скратено: ООУ „Војдан Чернодрински“) — централно основно училиште во скопската населба Тафталиџе I, Општина Карпош.
Училиштето е именувано по истакнатиот македонски писател и револуционер Војдан Чернодрински.
ОУ „Вук Караџиќ“ - Куманово

Основно училиште „Вук Караџиќ“ (официјално: Основно општинско училиште „Вук Караџиќ“ - Куманово; скратено: ООУ „Вук Караџиќ“) — централно основно училиште во градот Куманово, Општина Куманово.
Училиштето е именувано по истакниот српски јазичар Вук Караџиќ.
ОУ „Ѓорѓија Пулевски“ - Аеродром

Основно училиште „Ѓорги Пулевски“ (официјално: Основно општинско училиште „Ѓорги Пулевски“ - Аеродром; скратено: ООУ „Ѓорги Пулевски“) — централно основно училиште во скопската населба Јане Сандански, Општина Аеродром.
Училиштето е именувано по истакнатиот македонски писател на кратки дела, лексикограф, историчар и воен водач Ѓорѓија Пулевски.
ОУ „Вера Которка“ - Клечевце

Основно училиште „Вера Которка“ (официјално: Основно општинско училиште „Вера Которка“ - Клечевце; скратено: ООУ „Вера Которка“) — централно основно училиште во кумановското село Клечевце, Општина Куманово.
Училиштето е именувано по македонската партизанка Вера Которка.
1 Местоположба
Објектот на училиштето се наоѓа во самото село Клечевце, сместено во средишниот дел на селото.
2 Историја
Објектот на училиштето е изграден во 1928 година, кога наставата се изведувала од прво до четврто одделение. Училиштето прераснало во осумгодишно во 1958 година, кога биле доградени уште две училници и канцеларии.
Покривот на училиштето бил обновен во 2010 година, додека прозорците биле заменети во 2018 година.
3 Градба
Објектот е во добра состојба. Површината на објектот е 642 метри квадратни, има седум училници и две помошни простории. Се загрева со помош на печки на дрва.
4 Настава
Во училиштето наставата се изведува на македонски наставен јазик.
5 Галерија
ОУ „Ѓерѓ Кастриоти Скендербег“ - Арачиново

Основно училиште „Ѓерѓ Кастриоти Скендербег“ (официјално: Основно општинско училиште „Ѓерѓ Кастриоти Скендербеу“ - Арачиново; скратено: ООУ „Ѓерѓ Кастриоти Скендербеу“; |Shkolla fillore „Gjergj Kastrioti Skënderbeu) — централно основно училиште во скопското село Арачиново, Општина Арачиново.
Училиштето е именувано по една од најзначајните личности во историјата на Албанија и албанскиот народ, Скендербег.
ОУ „Герас Цунев“ - Просениково

Основно училиште „Герас Цунев“ (официјално: Основно општинско училиште „Герас Цунев“ - Просениково; скратено: ООУ „Герас Цунев“ - Просениково) — централно основно училиште во струмичкото село Просениково, Општина Струмица.
Училиштето е именувано по македонскиот партизан Герас Цунев.
1 Местоположба
Училиштето се наоѓа помеѓу населените места Просениково и Пиперево, на оддалеченост од 4,5 километри североисточно од Струмица, поврзани со локален пат за магистралниот пат Струмица-Валандово и Струмица-Штип.
2 Историја
Училиштето било основано во 1953 година. Во состав на училиштето работеле шест подрачни училишта со над илјада ученици. Со децентрализацијата две училишта припаднале на Општина Босилово, а четири на Општина Василево.
Наставата во училиштето се изведува на македонски јазик и е организирана во две смени и тоа прва смена со почеток од 7:30 часот, втора смена со почеток од 13:30 часот.
3 Настава
Наставата се изведува на македонски наставен јазик.
4 Познати личности кои учеле во ова училиште
* Запро Запров (р. 1947) - македонски диригент и универзитетски професор
ОУ „Гоце Делчев“ - Битола

Основно училиште „Гоце Делчев“ (официјално: Основно општинско училиште „Гоце Делчев“ - Битола; скратено: ООУ „Гоце Делчев“) — централно основно училиште во градот Битола, Општина Битола.
Училиштето е именувано по македонскиот национален херој Гоце Делчев.
1 Особености
Училиштето располага со училиштен простор за двосменско работење според бројот на учениците. Дел од училниците се класично опремени со основниот училиштен мебел, претежно во нижите одделенија, а дел се специјализирани и опремени за кабинетска настава во предметна настава.
Дворната површина е 2.920 m², целосно асфалтирана и дидактички уредена. Затоплувањето на училишните простории во сите згради е со парно греење. Во училиштето работи и библиотека со завиден фонд на книги од 6800 примероци. Во училиштето учат вкупно 669 ученици во 38 паралелки. Од нив 330 ученици се од прво ново до петто одделение во 18 паралелки, а од шесто деветолетка до осмо учат 339 ученици во 20 паралелки.
2 Галерија
ПУ „Гоце Делчев“ - Горобинци

Основно училиште „Гоце Делчев“ (официјално: Подрачно основно општинско училиште „Гоце Делчев“ - Горобинци; скратено: ПООУ „Гоце Делчев“) — подрачно основно училиште во селото Горобинци, во состав на истоименото училиште од градот Свети Николе, Општина Свети Николе.
Училиштето е именувано по македонскиот револуционер Гоце Делчев.
1 Местоположба
Објектот на училиштето се наоѓа на сретселото.
2 Настава
Во училиштето наставата се изведува на македонски наставен јазик.
Во училиштето се изведува настава во една смена со 5 паралелки за одделенска настава и 4 паралелки за предметна настава.
ОУ „Гоце Делчев“ - Демир Хисар

Основно училиште „Гоце Делчев“ (официјално: Основно општинско училиште „Гоце Делчев“ - Демир Хисар; скратено: ООУ „Гоце Делчев“) — централно основно училиште во градот Демир Хисар, Општина Демир Хисар.
Училиштето е именувано по македонскиот национален херој Гоце Делчев.
1 Познати личности кои учеле во ова училиште
* Јордан Плевнеш
* Владо Цветановски
* Љубен Пауновски
2 Познати личности кои предавале во ова училиште
* Коста Хаџи-Антоновски, уметник и творец на Мал Битолски Монмартр
* Киро Дојчиновски
ОУ „Ѓорѓи Сугарев“ - Битола

Основно училиште „Ѓорѓи Сугарев“ (официјално: Основно општинско училиште „Ѓорѓи Сугарев“ - Битола; скратено: ООУ „Ѓорѓи Сугарев“) — централно основно училиште во градот Битола, Општина Битола.
Училиштето е именувано по македонскиот револуционер, Ѓорѓи Сугарев.
1 Местоположба
Се наоѓа во близина на ДТЦ „Шехерезада“ на ул. „Димитар Влахов“, бр. 32, а од центарот на градот е оддалечено само 4 минути.
2 Историја
Училиштето било отворено на 12 декември 1974 година и спаѓа во новите училишта во градот, понови се само ОУ „Елпида Караманди“ и ОУ „Св. Климент Охридски“.
Објектот е наменски изграден во 1973 година и има вкупно 3.800 м<sup>2</sup> наменска површина. До овој објект се наоѓа фискултурната сала и училишниот двор со асфалтирани терени за фудбал, ракомет, кошарка и за други намени.
3 Особености
Опремено е со над 35 училници и кабинети, над 60 стручни наставници, педагог, психолог, логопед и е едно од петте училишта во Македонија вклучено во проектот за осовременување на образованието на лица со пречки во развојот кои од 1984 г. се дел од оваа образовна институција. Училиштето има 2 сали: мала која се наоѓа во училишната зграда и служи за одржување на училишните манифестации, и голема спортска сала која ги исполнува сите норми и пружа можности за секакви спортски активности. Наспроти училиштето се наоѓаат поранешните турски бањи, додека недалеку се наоѓа и „Чинаро“.
4 Галерија
ОУ „Гоце Делчев“ - Љубанци

Основно училиште „Гоце Делчев“ (официјално: Основно општинско училиште „Гоце Делчев“ - Љубанци; скратено: ООУ „Гоце Делчев“) — централно основно училиште во скопското село Љубанци, Општина Бутел.
Училиштето е именувано по македонскиот национален херој Гоце Делчев.
1 Местоположба
Објектот на училиштето се наоѓа во средишниот дел на селото Љубанци.
2 Историја
Училиштето било реновирано во 2013 година. При тоа биле заменети сите прозорци и врати.
3 Галерија
ОУ „Григор Прличев“ - Железара

Основно училиште „Григор Прличев“ (официјално: Основно општинско училиште „Григор Прличев“ - Железара; скратено: ООУ „Григор Прличев“) — централно основно училиште во скопската населба Железара, Општина Гази Баба.
Училиштето е именувано по истакнатиот македонски писател Григор Прличев.
ОУ „Мехмет Дерала“ - Градец

Основно училиште „Мехмет Дерала“ (официјално: Основно општинско училиште „Мехмет Дерала“ - Врапчиште; скратено: ООУ „Мехмет Дерала“) — централно основно училиште во гостиварското село Градец, Општина Врапчиште.
Училиштето е именувано по отоманскиот воен деец и еден од потписниците на албанската декларација за независност Мехмет Дерала.
ОУ „Гоце Делчев“ - Центар

Основно училиште „Гоце Делчев“ (официјално: Основно општинско училиште „Гоце Делчев“ - Центар; скратено: ООУ „Гоце Делчев“) — централно основно училиште во скопската населба Центар, Општина Центар.
Училиштето е именувано во чест на македонскиот национален херој Гоце Делчев.
1 Познати личности кои предавале во ова училиште
* Благоја Чешларов - трубач, музички педагог, музички продуцент во Радио Скопје
ОУ „Гоце Делчев“ - Прилеп

Основно училиште „Гоце Делчев“ (официјално: Основно општинско училиште „Гоце Делчев“ - Прилеп; скратено: ООУ „Гоце Делчев“) — централно основно училиште во градот Прилеп, Општина Прилеп. Училиштето има подрачна паралелка во с. Голем Радобил.
Училиштето е именувано по македонскиот национален херој Гоце Делчев.
1 Познати личности кои учеле во ова училиште
* Борче Јовчески, поранешен градоначалник на општина Прилеп
ОУ „Гоце Делчев“ - Тетово

Основно училиште „Гоце Делчев“ (во минатото: Основно училиште „Маршал Тито“; официјално: Основно општинско училиште „Гоце Делчев“ - Тетово; скратено: ООУ „Гоце Делчев“) — централно основно училиште во градот Тетово, Општина Тетово.
Денес, името на училиштето е во чест македонскиот национален херој Гоце Делчев, додека во минатото училиштето било именувано по југословенскиот државник и претседател Јосип Броз Тито.
1 Историја
Училиштето започнало со работа на 24 декември 1944 година како четиригодишно училиште со 14 паралелки и 632 ученици со името „Маршал Тито“. Од учебната 1956/1957 година прераснува во осумгодишно училиште со 30 паралелки и 900 ученици. На 1 септември 1993 година училиштето било преименувано во „Гоце Делчев“. Од второто полугодие на учебната 1976/1977 година е изградена нова училишна зграда и оттогаш условите за реализација на современото образование се многу подобри. Во денешно време наставата се одржува на македонски и албански јазик.
На 1 септември 1993 година училиштето се преименува во „Гоце Делчев“. Од второто полугодие на учебната 1976/1977 година е изградена нова училишна зграда, а оттогаш условите за реализација на современото образование се многу подобри.
ОУ „Гоце Делчев“ - Конче

Основно училиште „Гоце Делчев“ (официјално: Основно општинско училиште „Гоце Делчев“ - Конче; скратено: ООУ „Гоце Делчев“) — централно основно училиште во селото Конче, Општина Конче.
Училиштето е именувано по македонскиот национален херој Гоце Делчев.
1 Местоположба
Училиштето се наоѓа во непосредна близина на главната манастирската црква „Св. Стефан“.
2 Подрачни училишта
Во рамките на општинското основно училиште „Гоце Делчев“ се наоѓаат и четири подрачни основни училишта од прво до петто одделение, а чии ученици подоцна наставата ја продолжуваат во средишниот објект на училиштето во селото Конче. Овие училишта се:
* Подрачно основно училиште „Гоце Делчев“ во село Габревци
* Подрачно основно училиште „Гоце Делчев“ во село Горни Липовиќ
* Подрачно основно училиште „Гоце Делчев“ во село Долни Липовиќ
* Подрачно основно училиште „Гоце Делчев“ во село Ракитец
3 Галерија
ОУ „Гоце Делчев“ - Ресен

Основно училиште „Гоце Делчев“ (службено: Основно општинско училиште „Гоце Делчев“ - Ресен; скратено: ООУ „Гоце Делчев“) — централно основно училиште во градот Ресен, Општина Ресен.
Училиштето е именувано по македонскиот национален херој Гоце Делчев.
1 Подрачни училишта
Во рамките на училиштето припаѓаат подрачните училишта во Избишта и Сопотско.
ОУ „Гоце Делчев“ - Подгорци

Основно училиште „Гоце Делчев“ (официјално: Основно општинско училиште „Гоце Делчев“ - Подгорци; скратено: ООУ „Гоце Делчев“) — централно основно училиште во селото Подгорци, Општина Струга.
Училиштето е именувано по македонскиот национален херој Гоце Делчев.
1 Местоположба
Објектот на училиштето се наоѓа на самото сретсело во Подгорци.
2 Настава
Во училиштето наставата се изведува единствено на македонски наставен јазик.
Иако Советот на Општина Струга има дадено согласност за отпочнување на паралелки на албански јазик, сепак тие одлуки се поништени од страна на Министерството за образование и наука.
ОУ „Григор Прличев“ - Охрид

Основно училиште „Григор Прличев“ (официјално: Општинско основно училиште „Григор Прличев“ - Охрид; скратено: ООУ „Григор Прличев“) — централно основно училиште во градот Охрид, Општина Охрид.
Училиштето е именувано по истакнатиот македонски писател Григор Прличев.
1 Освоени награди
* 43. Рацинови средби 2010 - први награди во областите литература, сликарство и вајарство
ОУ „Гоце Делчев“ - Јабланица

Основно училиште „Гоце Делчев“ (официјално: Основно општинско училиште „Гоце Делчев“ - Јабланица; скратено: ООУ „Гоце Делчев“) — централно основно училиште во селото Јабланица, Општина Струга. Училиштето се наоѓа во средишниот дел на селото Јабланица.
Училиштето е именувано по македонскиот национален херој Гоце Делчев.
1 Местоположба
Објектот на училиштето се наоѓа на прекрасна местоположба во средишниот дел на селото Јабланица.
2 Историја
Училиштето постои од 1919 година, кога наставата се изведувала на српски јазик. Од 1944 година, основното училиште во селото ја изведува наставата на македонски јазик.
3 Организација
Во училиштето работат 23 наставници и осум членови на помошниот персонал во училиштето.
Во училиштето учат 81 ученик, распоредени во 15 паралелки.
3.1 Подрачни училишта
Во рамките на општинското основно училиште „Гоце Делчев“ се наоѓаат и три подрачни основни училишта од прво до деветто одделение, каде покрај учениците од селата каде што се наоѓаат самите подрачни училишта, се образуваат и други ученици од поблиските села. Овие училишта се:# Подрачно основно училиште „Св. Кирил и Методиј“ во село Луково
# Подрачно основно училиште „Гоце Делчев“ во село Нерези
# Подрачно основно училиште „Гоце Делчев“ во село Пискупштина
ОУ „Даме Груев“ - Смилево

Основно училиште „Даме Груев“ (официјално: Основно општинско училиште „Даме Груев“ - Смилево; скратено: ООУ „Даме Груев“) — централно основно училиште во демирхисарското село Смилево, Општина Демир Хисар.
Училиштето е именувано по македонскиот револуционер Даме Груев.
ОУ „Гоце Делчев“ - Неготино

Основно училиште „Гоце Делчев“ (официјално: Основно општинско училиште „Гоце Делчев“ - Неготино; скратено: ООУ „Гоце Делчев“) — централно основно училиште во градот Неготино, Општина Неготино.
Училиштето е именувано по македонскиот национален херој Гоце Делчев.
1 Местоположба
Училиштето се наоѓа на булеварот „Маршал Тито“ во Неготино.
2 Историја
Општинското основно училиште „Гоце Делчев“ од Неготино започнало со работа во 1972 година во месец ноември.
3 Подрачни училишта
Во рамките на општинското основно училиште „Гоце Делчев“ се наоѓаат и четири подрачни основни училишта од прво до петто одделение (освен тоа во Долни Дисан, кое е со девет одделенија), а чии ученици подоцна наставата ја продолжуваат во средишниот објект на училиштето во градот Неготино. Овие училишта се:
* ПУ „Гоце Делчев“ - Долни Дисан, подрачно училиште на македонски наставен јазик;
* ПУ „Гоце Делчев“ - Курија, подрачно училиште на македонски наставен јазик;
* ПУ „Гоце Делчев“ - Тимјаник, подрачно училиште на македонски наставен јазик; и
* ПУ „Гоце Делчев“ - Тремник, подрачно училиште на македонски наставен јазик.
Поради зголемување на бројот на учениците, во учебната 1987/88 година подрачното основно училиштето во селото Војшанци, кое дотогаш било подрачно училиште на ова училиште му било отстапено на ОУ „Страшо Пинџур“ - Неготино.
4 Организација
Во училиштето учат околу 1000 ученици од градот и приградските места, распоредени во 55 паралелки. На почетокот во училиштето биле вработени 52 наставници, а денес во него работат вкупно 64 наставници од кои 35 во предметна, а 29 во одделенска настава.
5 Опременост
Училиштето располага со вкупно 3.580 м<sup>2</sup> работна површина, која ја сочинуваат 17 училници, 6 кабинети, 2 занимални, 1 фискултурна сала, 5 канцеларии и 3 простории за друга намена.
6 Натпревари
Училиштето постојано учествува на разни училишни, регионални, државни или меѓународни натпревари и постигнува солидни резултати.
Традиционално неколку години по ред (2005 - 2007 г.), во училиштето во месец март по повод месецот на франкофонијата се спроведува републичкиот натпревар по француски јазик.
7 Освоени награди
Училиштето е добитник на наградата Осми Ноември.
ОУ „Гоце Делчев“ - Гостивар

Основно училиште „Гоце Делчев“ (службено: Основно општинско училиште „Гоце Делчев“ - Гостивар; скратено: ООУ „Гоце Делчев“) — централно основно училиште во градот Гостивар, Општина Гостивар.
Училиштето е именувано по македонскиот национален херој Гоце Делчев.
1 Историја
Во периодот септември 2017 година, организацијата НДЦ Скопје ја завршила постапката на реконструкција во 16 училници и 2 ходници во училиштето. Дополнително, НДЦ Скопје обезбедило дидактички материјали, училиштен мебел и ИТ опрема за сите училници.
Во мај 2018 година, директорот Сашо Шарески бил заменет со Игор Радески.
На 1 ноември 2019 година, почнале градежните работи за реконструкција на покривот. Изградбата на новиот прокрив била во вредност од 354 илјади долари и била финансирана од Општина Гостивар и од швајцарската влада, а спроведувана преку УНДП во рамки на Програмата за подобрување на отпорноста на Полошкиот регион кон поплавите.
2 Галерија
ОУ „Дервиш Цара“ - Долно Палчиште

Основно училиште „Дервиш Цара“ (официјално: Основно општинско училиште „Дервиш Цара“ - Долно Палчиште; скратено: ООУ „Дервиш Цара“) — централно основно училиште во селото Долно Палчиште, Општина Боговиње.
Училиштето е именувано по албанскиот управник и водач на Албанското востание против османлиската власт Дервиш Цара.
ОУ „7 Март“ - Чаир

Основно училиште „7 Март“ (во минатото: Основно училиште „Даме Груев“; официјално: Основно општинско училиште „7 Марси“ - Чаир; скратено: ООУ „7 Марси“) — централно основно училиште во скопската населба Чаир, Општина Чаир.
Денес, училиштето е именувано по денот на албанските наставници 7 Март, додека во минатото училиштето го носело името на истакнатиот македонски револуционер Даме Груев.
1 Именување
Во 2012 година, Општина Чаир донела одлука за преименување на училиштето во чест на контроверзниот основач и командант на УЧК, Адем Јашари, иако таа одлука не е никогаш официјално потврдена од државните власти со што тоа име останало неофицијално, иако истото се употребува од страна на локалните власти.
ОУ „Даме Груев“ - Градско

Основно училиште „Даме Груев“ (официјално: Основно општинско училиште „Даме Груев“ - Градско; скратено: ООУ „Даме Груев“) — централно основно училиште во селото Градско, Општина Градско.
Училиштето е именувано по македонскиот револуционер Даме Груев.
1 Историја
Училиштето било основано на 24 декември 1965 година.
2 Галерија
ОУ „Дане Крапчев“ - Ченто

Основно училиште „Дане Крапчев“ (официјално: Општинско основно училиште „Дане Крапчев“ - Ченто; скратено: ООУ „Дане Крапчев“) — централно основно училиште во скопската населба Ченто, Општина Гази Баба.
Училиштето е именувано по македонскиот партизан и комунист Дане Крапчев.
1 Организација
Реонот на училиштето ја опфаќа територијата на урбаната заедница Маџари 2, односно десната страна на улицата „Антон Попов“ од влезот на населбата и улицата „Финска“ како и населеното место Инџиково.
2 Историја
Училиштето е изградено во 1978 година. Училишната зграда е современ градежен објект од цврста градба која наполно одговара за својата намена. Функцијата како современ објект ја надополнуваат спортските терени и пошироките зелени површини.
Училиштето располага со 4.200 м<sup>2</sup> училиштен простор и 7.150 м<sup>2</sup> училиштен двор. Наставата во училиштето се изведува на македонски јазик со вкупно 1.033 ученика распоредени во 36 паралелки. Наставата се изведува во две смени. Училиштето организира и продолжен престој за своите ученици.
3 Познати личности кои предавале во ова училиште
* Ванчо Јовчев - член на музичката група Синтезис, наставник по музичко Образование
ОУ „Димитар Македонски“ - Аеродром

Основно училиште „Димитар Македонски“ (службено: Основно општинско училиште „Димитар Македонски“ - Аеродром; скратено: ООУ „Димитар Македонски“) — основно училиште во скопската населба Лисиче, Општина Аеродром.
Училиштето е именувано по истакнатиот македонски преродбеник, просветен деец и учебникар Димитар Македонски.
1 Историја
Училиштето е основано во 1964 година со Решение бр. 279 на Собранието на Општина Кисела Вода, по катастрофалниот земјотрес во Скопје во 1963 година. Првичниот назив на училиштето било ОУ „Сава Ковачевиќ“ според југословенскиот партизан и народен херој Сава Ковачевиќ. Училишната зграда во јуни 1964 година била во изградба и била завршена истата година, како донација од Република Франција.
ОУ „Д-р Владимир Полежиноски“ - Кичево

Основно училиште „Д-р Владимир Полежиноски“ (официјално: Основно општинско училиште „Д-р Владимир Полежиноски“ - Кичево; скратено: ООУ „Д-р Владимир Полежиноски“) — централно основно училиште во градот Кичево, Општина Кичево.
Училиштето е именувано по македонскиот комунист, учесник во НОБ и член на АСНОМ, Владимир Полежиноски.
ОУ „Добре Јованоски“ - Прилеп

Основно училиште „Добре Јованоски“ (официјално: Основно општинско училиште „Добре Јованоски“ - Прилеп; скратено: ООУ „Добре Јованоски“) — централно основно училиште во градот Прилеп, Општина Прилеп.
Училиштето е именувано по македонскиот комунист и учесник во НОБ, Добре Јованоски.
1 Местоположба
Училиштето се наоѓа во населбата Тризла, поради што во него учат голем број на ромски деца.
ПУ „Дрита“ - Копаница

Основно училиште „Дрита“ (официјално: Подрачно основно општинско училиште „Дрита“ - Копаница; скратено: ПООУ „Дрита“) — подрачно основно училиште во скопското село Копаница, во состав на истоименото училиште од селото Рашче, Општина Сарај.
Името на училиштето доаѓа од албанскиот збор „дрита“ што означува Светлина.
ОУ „Димитар Миладинов“ - Центар

Основно училиште „Димитар Миладинов“ (во минатото: Основно училиште „Браќа Рибар“; официјално: Основно општинско училиште „Димитар Миладинов“ - Центар; скратено: ООУ „Димитар Миладинов“) — централно основно училиште во скопската населба Центар, Општина Центар.
Денес, училиштето е именувано во чест на истакнатиот македонскиот писател и фолклорист Димитар Миладинов, додека во минатото било именувано по браќата Рибар, Иво Лола и Јурица Рибар.
1 Историја
Училиштето е создадено во октомври 1954 година, кога го носи името на народниот херој од НОБ – Иво Лола Рибар, а наставата се одвивала во старата зграда на гимназијата Цветан Димов, позната како машка гимназија.
Во денешната зграда училиштето работи од 1960 година. Од 1961 година, по предлог на д-р Иван Рибар, таткото на Иво и Јурица, го носи името Браќа Рибар. Во март 1994 година било промовирано новото име на училиштето: Димитар Миладинов.
Во 1965/66 година е воведен дневен престој за учениците.
Во 1970/71 година експериментално е воведена целодневна настава во едно прво одделение, а во 1974/75 целодневната настава е воведена од 1 до 4 одделение, со што училиштето се вбројува меѓу првите училишта во Македонија со овој вид на организација на воспитно-образовната работа.
Во пролетта 1990 година е формирано училишното еколошко друштво „Фиданки“, кое реализираше многу активности за развивање на еколошката свест и култура кај младите генерации.
Во 2004/2005 година почна со реализација проектот за учење на француски јазик од прво одделение. Во 2006/2007 година почна со реализација проектот за учење на руски јазик од прво одделение.
Во 1991 година беше воспоставена соработка со училиште од градот Брасак во Франција.
Во периодот од 2004 до 2008 година беше обновена соработката со основните училишта: ОУ Краљ Петар Први од Белград и ОУ Брежице од Брежице, кои во минатото го носеле името Браќа Рибар.
Училишната библиотека е формирана во 1958 година. Денес има фонд од околу 14000 книги.
Забна амбуланта во училиштето работи од 1970 година.
ОУ „Дебрца“ - Белчишта

Основно училиште „Дебрца“ (официјално: Основно општинско училиште „Дебрца“ - Белчишта; скратено: ООУ „Дебрца“) — централно основно училиште во селото Белчишта, Општина Дебрца.
Училиштето е именувано по самата област Дебрца.
1 Подрачни училишта
Во рамките на општинското основно училиште „Дебрца“ се наоѓаат четири подрачни основни училишта од прво до деветто одделение и шест подрачни основни училишта од прво до петто одделение. Овие училишта се:
;Од прво до деветто одделение
# Подрачно основно училиште „Дебрца“ во село Велмеј
# Подрачно основно училиште „Дебрца“ во село Лешани
# Подрачно основно училиште „Дебрца“ во село Требеништа
# Подрачно основно училиште „Дебрца“ во село Мешеишта
;Од прво до петто одделение
# Подрачно основно училиште „Дебрца“ во село Злести
# Подрачно основно училиште „Дебрца“ во село Ботун
# Подрачно основно училиште „Дебрца“ во село Издеглавје
# Подрачно основно училиште „Дебрца“ во село Волино
# Подрачно основно училиште „Дебрца“ во село Оровник
# Подрачно основно училиште „Дебрца“ во село Горенци
ОУ „Дедо Иљо Малешевски“ - Берово

Основно училиште „Дедо Иљо Малешевски“ (официјално: Основно општинско училиште „Дедо Иљо Малешевски“ - Берово; скратено: ООУ „Дедо Иљо Малешевски“) — единствено основно училиште во градот Берово и едно од двете училишта во Општина Берово.
Училиштето е именувано по истакнатиот македонски ајдутски и востанички војвода Дедо Иљо Малешевски.
1 Местоположба
Училиштето се наоѓа во средишниот дел на градот.
2 Подрачни училишта
Во составот на училиштето влегуваат следниве подрачни училишта:
* ПУ „Дедо Иљо Малешевски“ - Будинарци, подрачно деветгодишно училиште на македонски наставен јазик;
* ПУ „Дедо Иљо Малешевски“ - Владимирово, подрачно петгодишно училиште на македонски наставен јазик;
* ПУ „Дедо Иљо Малешевски“ - Двориште, подрачно деветгодишно училиште на македонски наставен јазик;
* ПУ „Дедо Иљо Малешевски“ - Мачево, подрачно петгодишно училиште на македонски наставен јазик;
* ПУ „Дедо Иљо Малешевски“ - Митрашинци, подрачно деветгодишно училиште на македонски наставен јазик;
* ПУ „Дедо Иљо Малешевски“ - Ратево, подрачно петгодишно училиште на македонски наставен јазик; и
* ПУ „Дедо Иљо Малешевски“ - Смојмирово, подрачно петгодишно училиште на македонски наставен јазик.
3 Галерија
ОУ „Екрем Чабеј“ - Слатино

Основно училиште „Екрем Чабеј“ (официјално: Основно општинско училиште „Екрем Чабеј“ - Слатино; скратено: ООУ „Екрем Чабеј“) — централно основно училиште во тетовското село Слатино, Општина Теарце.
Училиштето е именувано по албанскиот лингвист Екрем Чабеј.
ОУ „Димитар Влахов“ - Љубојно

Основно училиште „Димитар Влахов“ (официјално: Основно општинско училиште „Димитар Влахов“ - Љубојно; скратено: ООУ „Димитар Влахов“) — централно основно училиште во ресенското село Љубојно, Општина Ресен.
Училиштето е именувано по македонскиот револуционер, општественик и државник Димитар Влахов.
1 Местоположба
Училиштето е сместено на влезот во селото, во нова училишна зграда, изградена во 1971 година.
2 Историја
Нема пишани документи, но според кажувањето на постарите љубојнчани, првото училиште во селото било изградено во втората половина на 19 век. Училиштето било малечко и само со две училници.
Потоа, во 1907 година, со доброволна работа на селаните, изградено е ново и просторно училиште на два ката, во близината на сретселото, а во дворот на старото училиште. Првата настава во новото училиште започнала во 1908 година, а за први учители биле назначени: Климе, Каролина и Лена, сите Македонци од Охрид, што докажува дека во крајот на 19 век во Охрид брзо напредувала писменоста.
Во текот на Првата светска војна, како и меѓу војните, училиштето во Љубојно имало повеќе намени. Така, по поделбата на Македонија, тоа било користено за болница на француските војски, за потоа во него да продефилира еден голем и различен по состав наставен кадар. Многу од нив ја обавувале својата просветителска должност, а некои биле само маша на буржуарскиот сталеж; го малтретирале македонското население, а децата ги учеле на туѓи јазици, неразбирливи за нив. Само во текот на Втората светска војна, македонските деца во Љубојно „ги учеле“: спрски, италијански, албански и бугарски „учители“.
Сите страдања, бруталности и непедагошки односи кон македонското население и невините Македончиња се окончале на 5 ноември 1944 година, со ослободувањето на Преспа од окупаторите. Престанале асимилаторските односи кон македонскиот народ од овој крај на Преспа, кон народот кој со векови трпел ропство и понижување.
По ослободувањето на 14 ноември 1944 година, за првпат во Љубојно се отворило училиште на мајчин - македонски јазик. Тоа е првото училиште на македонски јазик во Преспа, а второ во слободна Македонија, гордост на плеада интелектуалци кои го започнале своето школување на мајчин јазик.
Посебно внимание заслужуваат напорите на првите македонски учители во Љубојно, а тоа биле: Методија Јовковски, Благоја Ничевски и Јосив Кондовски од Љубојно, Филип Поповски од Долно Дупени и Фанија Чемчева од Воден, Егејска Македонија. Секако, посебно внимание и благодарност треба да им се даде и на голема група учители и наставници што ја продолжија наставната дејност во Преспа.
3 Подрачни училишта
Во рамките на општинското основно училиште „Димитар Влахов“ се наоѓаат и пет подрачни основни училишта од прво до петто одделение, а чии ученици подоцна наставата ја продолжуваат во средишниот објект на училиштето во селото Љубојно. Овие училишта се:
# Подрачно основно училиште „Димитар Влахов“ во село Долно Дупени
# Подрачно основно училиште „Димитар Влахов“ во село Наколец
# Подрачно основно училиште „Димитар Влахов“ во село Штрбово
# Подрачно основно училиште „Димитар Влахов“ во село Крани
# Подрачно основно училиште „Димитар Влахов“ во село Сливница
4 Галерија
ПУ „7 Март“ - Долна Белица

Основно училиште „7 Март“ (во минатото: Основно училиште „Единство“; официјално: Подрачно основно општинско училиште „7 Март“ - Долна Белица; скратено: ПООУ „7 Март“) — подрачно основно училиште во струшкото село Долна Белица, во состав на основното училиште „Единство“ од селото Октиси, Општина Струга.
Денес, училиштето е именувано по денот на албанските наставници 7 Март, додека во минатото било именувано по југословенското мото братство и единство.
1 Местоположба
Училиштето се наоѓа во средишниот дел на селото Долна Белица.
2 Именување
Училиштето во минатото го носело истото име како и централното училиште во селото Октиси, односно било именувано како ОУ „Единство“ - Долна Белица.
3 Објект
Објектот на училиштето е во лоша состојба, без санитарни јазли, вода, загревање и други проблеми.
ОУ „Д-р Трифун Пановски“ - Битола

Основно училиште „Д-р Трифун Пановски“ (официјално: Основно општинско училиште „Д-р Трифун Пановски“ - Битола; скратено: ООУ „Д-р Трифун Пановски“) — централно основно училиште во градот Битола, Општина Битола.
Училиштето е именувано по македонскиот учесник во НОВ и прв партизански лекар, Трифун Пановски.
1 Местоположба
Училиштето се наоѓа во централното градско подрачје на Битола, помеѓу улиците „Охридска“, „Вангел Мајоро“ и булеварот „1 Мај“. Училиштето се состои од една градба со два краци. Едниот крак е стар дел изграден во 1932 година, а другиот крак е изграден 1956 година. Училиштето започнува да работи во далечната 1932 година со стариот дел.
2 Градба
Училишната градба зафаќа површина од 1420,98 м<sup>2</sup>, а училишниот двор површина од 3088 м<sup>2</sup>. Училишниот двор има зелен дел и асфалтиран дел каде што се сместени спортските терени за реализација на спортски активности.
3 Подрачни училишта
Во составот на училиштето влегуваат следниве подрачни училишта:
* ПУ „Д-р Трифун Пановски“ - Братин Дол, подрачно петгодишно училиште на македонски наставен јазик;
* ПУ „Д-р Трифун Пановски“ - Дихово, подрачно петгодишно училиште на македонски наставен јазик;
* ПУ „Д-р Трифун Пановски“ - Трново, подрачно петгодишно училиште на македонски наставен јазик;
Подрачното училиште во Нижеполе не работи од 2011 година, а исто така повеќе не работи ниту училиштето во Брусник.
4 Галерија
ОУ „Единство“ - Октиси

Основно училиште „Единство“ (официјално: Основно општинско училиште „Единство“ - Октиси; скратено: ООУ „Единство“) — централно основно училиште во струшкото село Октиси, Општина Струга.
Училиштето е именувано по југословенското мото братство и единство.
1 Местоположба
Училиштето се наоѓа на патот помеѓу селата Октиси и Вевчани.
2 Историја
Основното училиште наставата ја изведува најмногу на македонски јазик, но сепак некои од родителите имаат побарано нивните деца да учат на албански јазик. Како резултат на тоа се одвива настава на албански јазик на прво до петто одделение.
2.1 Подрачни училишта
Во рамките на општинското основно училиште „Единство“ се наоѓа и подрачното основно училиште од прво до петто одделение:# Подрачно основно училиште „7 Март“ во село Долна Белица
ОУ „Емин Дураку“ - Буковиќ

Основно училиште „Емин Дураку“ (официјално: Основно општинско училиште „Емин Дураку“ - Буковиќ; скратено: ООУ „Емин Дураку“) — централно основно училиште во скопското село Буковиќ, Општина Сарај.
Училиштето е именувано по албанскиот револуционер, учесник во НОБ и народен херој Емин Дураку.
ОУ „Живко Брајковски“ - Бутел

Основно училиште „Живко Брајковски“ (официјално: Основно општинско училиште „Живко Брајковски“ - Бутел; скратено: ООУ „Живко Брајковски“) — централно основно училиште во скопската населба Бутел 1, Општина Бутел.
Училиштето е именувано по македонскиот првоборец Живко Брајковски.
ОУ „Ибе Паликуќа“ - Бојане

Основно училиште „Ибе Паликуќа“ (официјално: Основно општинско училиште „Ибе Паликуќа“ - Бојане; скратено: ООУ „Ибе Паликуќа“) — централно основно училиште во скопското село Бојане, Општина Сарај.
Училиштето е именувано по албанската учесничка во НОБ и народен херој Ибе Паликуќа.
ПОУ „Златан Сремец“ - Кисела Вода

Основно училиште „Златан Сремец“ (во минатото: Посебно основно училиште „Златан Сремец“; официјално: Основно училиште со ресурсен центар „Златан Сремец“ - Кисела Вода; скратено: ОУРЦ „Златан Сремец“) — централно основно училиште за деца со посебни образовни потреби во скопската населба Кисела Вода, Општина Кисела Вода.
Училиштето е именувано по југословенскиот лекар и учесник во НОБ Златан Сремец.
ОУ „Ибрахим Темо“ - Стримница

Основно училиште „Ибрахим Темо“ (официјално: Основно општинско училиште „Ибрахим Темо“ - Стримница; скратено: ООУ „Ибрахим Темо“) — централно основно училиште во тетовското село Стримница, Општина Желино.
Училиштето е именувано по истакнатиот отоманско-албански политичар и доктор, Ибрахим Темо.
ПОУ „Иднина“ - Чаир

Основно училиште „Иднина“ (во минатото: Посебно основно училиште „Иднина“; официјално: Основно училиште со ресурсен центар „Иднина“ - Чаир; скратено: ОУРЦ „Иднина“) — централно основно училиште за деца со посебни образовни потреби во скопската населба Чаир, Општина Чаир.
ОУ „Јероним де Рада“ - Черкези

Основно училиште „Јероним де Рада“ (официјално: Основно општинско училиште „Јероним де Рада“ - Черкези; скратено: ООУ „Јероним де Рада“) — централно основно училиште во кумановското село Черкези, Општина Куманово.
Училиштето е именувано по истакнатиот албански писател Јероним де Рада.